text: Succes med sæd
  16 april 2012 kl. 09.23
  Hatting ved Horsens har stor succes med at eksportere ornesæd.
  Virksomheden Hatting KS ved Horsens sælger rigtigt meget ornesæd til udlandet.
  Sidste år eksporterede virksomheden fem millioner ladninger ornesæd. Det indbragte en millard kr.
  Der er stor efterspørgsel efter dansk sæd, og Hatting KS regner med, at eksporten i 2018 vil være tredoblet.
  - Det her kan blive starten på noget rigtigt stort, siger salgschef Per Granly Hansen til P4 Østjylland.
  - Vi har et genmateriale, der er helt usædvanligt, for det er det bedste i verden, siger han.
  